b'\n_START_ARTICLE_\nBill Clinton\n_START_SECTION_\nI\xc5\xa1silavinimas\n_START_PARAGRAPH_\nKlintonas yra baig\xc4\x99s tarptautinius mokslus D\xc5\xbeord\xc5\xbetauno universitete, po to gavo metams Rhodes stipendij\xc4\x85 ir metus studijavo Anglijoje, Oksfordo universitete, University koled\xc5\xbee._NEWLINE_1973\xc2\xa0m. Klintonas baig\xc4\x97 teis\xc4\x97s mokslus Jeilio universitete, kur jis sutiko b\xc5\xabsim\xc4\x85 \xc5\xbemon\xc4\x85 ir pasuko \xc4\xaf politik\xc4\x85, kuria labai anksti buvo susidom\xc4\x97j\xc4\x99s.\n_START_SECTION_\nPolitin\xc4\x97 karjera\n_START_PARAGRAPH_\n1974\xc2\xa0m. kandidatavo \xc4\xaf Atstov\xc5\xb3 r\xc5\xabmus, bet nedidele bals\xc5\xb3 persvara pralaim\xc4\x97jo respublikonui John Paul Hammerschmidt._NEWLINE_1976\xc2\xa0m. Klintonas buvo paskirtas Arkanzaso generaliniu prokuroru, dvejais metais v\xc4\x97liau (tuomet jam tebuvo 32\xc2\xa0m.) i\xc5\xa1rinktas Arkanzaso gubernatoriumi ir tapo jauniausiu JAV valstijos vadovu istorijoje._NEWLINE_1980\xc2\xa0m. jis nebuvo perrinktas, ta\xc4\x8diau 1982\xc2\xa0m. rinkimuose v\xc4\x97l tapo Arkanzaso gubernatoriumi ir \xc4\x97jo \xc5\xa1ias pareigas iki prezidentavimo prad\xc5\xbeios.'